Αλέξανδρος Τζόρβας

Ο Αλέξανδρος Τζόρβας (Αθήνα, 12 Αυγούστου 1982-) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.

Καριέρα ποδοσφαιριστή

Σε συλλογικό επίπεδο 
Ξεκίνησε την καριέρα του από τις ακαδημίες του Παναθηναϊκού και το 2001 προωθήθηκε στην πρώτη ομάδα. Κατά καιρούς δόθηκε δανεικός σε διάφορες ομάδες μικρότερων κατηγοριών (Άγιος Νικόλαος, Μαρκό και Θρασύβουλος). Τη μοναδική του συμμετοχή με τον Παναθηναϊκό, στην πρώτη του θητεία στο "τριφύλλι", την πραγματοποίησε την τελευταία αγωνιστική της περιόδου 2006-07.

Το καλοκαίρι του 2007 μεταγράφηκε στον ΟΦΗ και παρά το γεγονός ότι στην αρχή κατακρίθηκε έντονα από τους οργανωμένους οπαδούς της κρητικής ομάδας, στη συνέχεια πραγματοποίησε εξαιρετικές εμφανίσεις, που είχαν ως αποτέλεσμα την κλήση του στην Εθνική Ελλάδας από τον ομοσπονδιακό προπονητή Ότο Ρεχάγκελ.

Το επόμενο καλοκαίρι (2008) επέστρεψε στον Παναθηναϊκό και την επόμενη τριετία καθιερώθηκε ως βασικός. Στο ξεκίνημα της προετοιμασίας για την περίοδο 2011-12, μετά την αποχώρηση του Τζιμπρίλ Σισέ και του Ζιλμπέρτο Σίλβα, έγινε ο τρίτος αρχηγός της ομάδας, προσωρινά όμως καθώς στις 26 Αυγούστου 2011 αποχώρησε, υπογράφοντας στην Παλέρμο, ενώ το καλοκαίρι του 2012 συνέχισε την καριέρα του στην Τζένοα.

Τον Ιούλιο του 2013 έμεινε ελεύθερος από την Τζένοα και υπέγραψε στον Απόλλωνα Σμύρνης.

Την 1η Σεπτεμβρίου 2014 συμφώνησε με την ινδική Νορθ Ιστ Γιουνάιτεντ υπογράφοντας συμβόλαιο συνεργασίας τετράμηνης διάρκειας, το οποίο ολοκληρώθηκε τον Δεκέμβριο του ίδιου έτους με τον αποκλεισμό του συλλόγου από τα play-off της ινδικής λίγκας.

Με την εθνική ομάδα 
Υπερασπίστηκε πρώτη φορά την εστία της εθνικής Ελλάδας στον φιλικό αγώνα εναντίον της Ιταλίας (1-1), στις 19 Νοεμβρίου 2008.

Συμμετείχε στην αποστολή της Ελλάδας στο Euro 2008, στο Μουντιάλ του 2010 στη Νότια Αφρική, όπου αγωνίστηκε βασικός και στους τρεις αγώνες, καθώς και στο Euro 2012.

Στατιστικά στοιχεία ανά περίοδο

Τίτλοι 
Παναθηναϊκός:
 Super League Ελλάδας: 2009–10
 Κύπελλο Ελλάδας: 2009-10

Καριέρα προπονητή 
Το καλοκαίρι του 2016 ανέλαβε τα τμήματα υποδομής στα Γλυκά Νερά.

Παραπομπές

Πηγές 
 Ο Αλέξανδρος Τζόρβας στο soccerway
 Η καριέρα του Αλέξανδρου Τζόρβα στο national-football-teams
 Το προφίλ του Αλέξανδρου Τζόρβα στο transfermarkt
 Ο Αλέξανδρος Τζόρβας στο onsports

Έλληνες ποδοσφαιριστές
Ξένοι ποδοσφαιριστές στην Ινδία
Ξένοι ποδοσφαιριστές στην Ιταλία
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Ποδοσφαιριστές Παναθηναϊκού
Ποδοσφαιριστές Γ.Σ. Μαρκό
Ποδοσφαιριστές Θρασύβουλου Φυλής
Ποδοσφαιριστές ΟΦΗ
Τερματοφύλακες ποδοσφαιριστές
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Σούπερ Λιγκ Ελλάδας
Ποδοσφαιριστές Σέριε Α
Ποδοσφαιριστές Απόλλων Σμύρνης
Ποδοσφαιριστές ΟΣΣ Παλέρμο
Ποδοσφαιριστές Τζένοα
Ποδοσφαιριστές Νορθ Ιστ Γιουνάιτεντ ΦΚ
Έλληνες ποδοσφαιριστές στο εξωτερικό
Ποδοσφαιριστές Σούπερ Λιγκ Ινδίας